Brigitte Susanne Hunt

Brigitte Susanne Hunt (tuntud ka kui BSH; sündinud 24. septembril 1995) on eesti saatejuht, ajakirjanik ja seltskonnategelane.Brigitte Susanne Hunt parandab oma Wikipedia lehte, Youtube Delfi TV, 24. september 2018

 Elulugu 
Brigitte Susanne Hunt on õppinud Audentese Erakoolis ja lõpetanud 2014. aastal Tallinna 21. Kooli. 2017. aastal lõpetas Tartu Ülikooli ajakirjanduse ja kommunikatsiooni erialal.

Hunt on töötanud baaridaami, aedniku ja ettekandjana. 2015. aastal töötas Hunt Eesti Päevalehes ja seejärel Delfi Publikus.

Aastatel 2017–2019 oli Hunt raadiojaamas Power Hit Radio saatejuht. 2017. ja 2018. aastal jõudis Hunt Eesti Meelelahutusauhindade galal "Aasta naisraadiohääle" kategoorias esikolmikusse.

2018. aasta algusest hakkas Hunt koostöös telekanaliga TV3 pidama videoblogi. 2018. aasta Blogiauhindade galal pälvis Hunt Aasta Uustulnuka auhinna.

Ta on mänginud filmis "Nullpunkt" Paulat ja seriaalis "Doktor Silva" Annikat. 2018. aastal mängis ta seriaalis "Kättemaksukontor" Victoriat. 2019. aastal esilinastunud triloogia "Klassikokkutulek" 3. osas mängis Hunt Niinat. 
Hunt astus üles ka Urmas Eero Liivi õudusfilmis "Kiirtee põrgusse", mis linastus 2019. aastal.

2020. aasta jaanuarist detsembrini oli Hunt raadiojaama Sky Plus saate "Sky Plus DriveTime" saatejuht.

2020. ja 2022. aastal osales Hunt TV3 saates "Maskis laulja" detektiivina.

Ta juhtis koos Koit Toomega 2021. aastal Kroonika korraldatud Eesti Meelelahutusauhindade galat.

Brigitte Susanne Hunt on BSH OÜ juhatuse liige, ettevõte tegeleb sotsiaalmeedia reklaami vahendamisega.

Brigitte Susanne Hunt valiti Kroonika lugejate poolt 2020. aasta Eesti seksikaimaks naiseks.

2022. aasta sügisel osales Hunt telesaadetes "Tantsud tähtedega", kus tema tantsupartner oli Robert Veskus, ning "Vallaline kaunitar".

Sotsiaalmeediakampaania
2017. aasta augusti lõpus teatas Hunt suhtlusmeedias, et "kuna teda suurtesse kampaaniatesse reklaamnäoks ei kaasata", siis teeb ta isikliku kampaania "Seksin oma kaaslasega iga päev". Paar nädalat kestnud kampaaniat kajastati väljaannetes Kroonika, Delfi Publik ja Elu24. 16. septembril 2017 ütles Hunt, et kampaania näol oli tegemist sotsiaalse naljaga ja mitte tegeliku eksperimendiga.

 Isiklikku 
2017. aasta oktoobris teatas Hunt, et lõpetas suhte elukaaslase Raunoga. 2018–2019 oli suhtes Ron Nõmmega, kellega tutvus eelmise suhte ajal. . 2020. aasta aprilli lõpus teatas Hunt, et on olnud juba kolm kuud suhtes motosportlase Indrek Mägiga.2020. aasta novembris teatas Hunt, et ei ole Indrek Mägiga enam paar. 2022. aasta juunis teatas Hunt sotsiaalmeedias, et ta hakkab armastust otsima saates "Vallaline kaunitar". 2022. aasta oktoobris teatas Hunt, et on sellest saatest leidnud endale armastuse ja pole enam vallaline. 9. detsembril 2022 sai teatavaks, et Hunt on saate viimase osa salvestusel kihlunud võitjaga, kelleks osutus ta varasem tuttav Hendrik Johannes Terras. Samal päeval sai ka teatavaks, et Hundi ja Terrase kihlus on lõppenud. 2025. aasta kevadel lõppes Hundi suhe advokaat Severinas Jakubauskasega, kellele tegi läbi huumoriprisma abieluettepaneku, mis ei lõppenud mitte kihluse, vaid lahkuminekuga. 2025. aasta detsembris kinnitas Hunt uuesti suhet Jakubauskasega. 2026. aasta jaanuaris sai teatavaks, et suhe Jakubauskasega on taas kord lõppenud.

Brigitte Susanne Hundi lemmiklood on 2 Quick Starti "Lõpuks leidsin sind" ja "Ühega miljoneist", Tanel Padari "Unistus", Inese "Once In a Lifetime" ja Loren Allredi "Never Enough".

Viited

Välislingid

 Brigitte Susanne Hunt parandab oma Wikipedia lehte, Youtube Delfi TV, 24. september 2018

Kategooria:Eesti näitlejad
Kategooria:Eesti saatejuhid
Kategooria:Tartu Ülikooli sotsiaalteaduste valdkonna vilistlased
Kategooria:Sündinud 1995